კახაბერ გოგიჩაიშვილი

კახაბერ გოგიჩაიშვილი
კახაბერ (კახი) გოგიჩაიშვილი (დ. 31 ოქტომბერი, 1968, თბილისი) — ქართველი და საბჭოთა ფეხბურთელი და ფეხბურთის მწვრთნელი. თამაშობდა ნახევარმცველისა და თავდამსხმელის პოზიციაზე. საბჭოთა კავშირის სპორტის ოსტატი (1989).
კარიერა
საკლუბო
საკლუბო დონეზე თამაშობდა ქართულ კლუბებში: თბილისის „დინამო“, „ლოკომოტივი“, „მერანი“ და „შევარდენი-1906“-ში, ასევე გამოდიოდა „სამტრედიაში“. ნათამაშები აქვს ორ უცხოურ კლუბში, აშკელონის „ჰაპოელში“ და ნიჟნი-ნოვგოროდის „ლოკომოტივში“.
1989 წლის 27 ოქტომბერს თბილისის „დინამო“ საბჭოთა კავშირის ჩემპიონატებში ნათამაშები 1424 მატჩიდან უკანასკნელს, 1424-ე შეხვედრას ატარებდა, თბილისელები საბჭოთა კავშირის პირველობას იმ გუნდთან თამაშით დაემშვიდობნენ, რომელთან პაექრობითაც დაიწყეს ჩემპიონატში მონაწილეობა — კიევის „დინამოსთან“, უკრაინის დედაქალაქში ჩატარებული შეხვედრა, ისევე როგორც 1936 წლის 7 სექტემბერს, ფრედ 2–2 დასრულდა. დინამოელთაგან გოლები კახი გოგიჩაიშვილმა (პენალტით) და თემურ ქეცბაიამ გაიტანეს.
სანაკრებო
1992–2000 წლებში ეროვნულ ნაკრებში ჩატარებული აქვს 27 მატჩი. გაიტანა 1 გოლი 1992 წელს, თერთმეტმეტრიანი აზერბაიჯანის წინააღმდეგ. შეხვედრა საქართველომ 6–3 მოიგო (ეს იყო აზერბაიჯანის პირველი საერთაშორისო მატჩი).
სამწვრთნელო
პროფესიონალური კარიერის დასრულების შემდეგ სამწვრთნელო სამუშაოზეა. 2013–14 წლების სეზონში წვრთნიდა „დინამოს“ დუბლშემადგენლობას, რომელთან ერთადაც 2014 წლის ივლისში შეძლო პრესტიჟული ახალგაზრდული ტურნირის, „რურის თასის“ მოგება, ნახევარფინალში მენხენგლადბახის „ბორუსიას“ შემდეგ, გუნდმა ფინალში თურქული „გალათასარაი“ დაამარცხა. სარეზერვო გუნდში წარმატების შემდეგ მალევე დაინიშნა „დინამოს“ მთავარი გუნდის მწვრთნელად. მას შემდეგ რაც ევროტურირებზე ცუდად გამოსვლის შემდეგ მიხალ ბილეკი და მასთან ერთად 10 ფეხბურთელი გუნდიდან წავიდა, გოგიჩაიშვილს დაევალა გუნდის გაახალგაზრდავება, რასაც თავი წარმატებით გაართვა და ზამთრის შესვენებაზე გუნდი უმაღლეს ლიგაში დაკავებული პირველი ადგილით გავიდა. 2014 წლის 11 დეკემბერს „დინამომ“ მისი ხელმძღვანელობით შეძლო საქართველოს სუპერთასის მოპოვება. 2015 წლის მაისში, 2014–15 წლების სეზონის ბოლო მატჩამდე, მისი ადგილი გია გეგუჩაძემ დაიკავა, მიუხედავად იმისა, რომ თასის ფინალი „დინამომ“ ახალი მწვრთნელის მეთაურობით მიიღო, კახა გოგიჩაიშვილს და მის სამწვრთნელო შტაბს სათასო მედლები მაინც გადაეცათ.
მიღწევები
მოთამაშის
უმაღლესი ლიგა ჩემპიონი (5): 1990, 1991, 1995/1996, 1996/1997 1998/1999
უმაღლესი ლიგა მეორე ადგილი (4): 1992/1993, 1994/1995, 2000/2001, 2001/2002
საქართველოს თასის გამარჯვებული (4): 1995/1996, 1996/1997, 1999/2000, 2001/2002
საქართველოს თასის ფინალისტი (1): 2000/2001
საქართველოს სუპერთასის გამარჯვებული (2): 1996/1997, 1997/1998
მწვრთნელის
საქართველოს სუპერთასის გამარჯვებული (1): 2014/2015
რესურსები ინტერნეტში
პროფილი Soccerway-ზე
პროფილი Transfermarkt-ზე
პროფილი National-football-teams.com-ზე
პროფილი დინამოს ოფიციალურ საიტზე
სქოლიო
დაბადებული 1968
ქართველი ფეხბურთელები
საბჭოთა ფეხბურთელები
თბილისის დინამოს ფეხბურთელები
ლანჩხუთის გურიას ფეხბურთელები
სამტრედიის ფეხბურთელები
აშკელონის ჰაპოელის ფეხბურთელები
ნიჟნი ნოვგოროდის ლოკომოტივის ფეხბურთელები
თბილისის ლოკომოტივის ფეხბურთელები
თბილისის მერანის ფეხბურთელები
ქართველი ფეხბურთის მწვრთნელები
თბილისის დინამოს მწვრთნელები
დაბადებული 31 ოქტომბერი
საბჭოთა კავშირის საფეხბურთო ჩემპიონატის ფეხბურთელები
კახაბერ
საბჭოთა კავშირის სპორტის ოსტატები